Зам.-министър Андонов награди най-активните училища в Европейски ден на спорта в училище - Други спортове - Sportal.bg
04 декември 2018 | 15:05
Зам.-министърът на младежта и спорта Стоян Андонов връчи почетни плакети на ММС и спортни пособия на най-активните училища, взели участие в инициативата Европейски ден на спорта в училище, която през тази година се проведе под патронажа на министъра на младежта и спорта Красен Кралев.
“Изключително се радвам, че на мен се падна честта да връча тазгодишните награди. Поздравявам не само победителите, но и всички, които се включиха в инициативата. Радвам се, че всички заедно правим опит да накараме все повече млади хора да бъдат активни, да се занимават със спорт и той да стане част от техния живот“, заяви зам.-министър Андонов.
Тази година Европейският ден на спорта в училище беше част и от Европейската седмица на спорта #BeActive, по време на която ММС организира открити уроци по физическо възпитание с треньори по вид спорт в училища в 13 града на България. Целта е да се покаже колко важни за възпитанието на децата към системна физическа активност са часовете по физическо възпитание в училищата.